<classify> Madini itaikaribisha Simba kwenye uwanja wa Sheikh Amri Abeid Arusha Machi 18 mwaka huu kucheza nayo mechi ya robo fainali.Akizungumza na gazeti hili kocha huyo wa timu hiyo ya ligi daraja la kwanza alisema timu yake inaendelea na mazoezi kama kawaida kwa ajili ya mchezo huo.Tutashinda kwani vijana wangu wapo katika kupambana na ninawashukuru mashabiki wa soka walivyojitokeza kutuunga mkono katika mechi dhidi ya JKT Ruvu tunawaomba wajitokeze tena kwani huo ndio uzalendo, alisema Juma.Aidha, mashabiki wa soka mjini hapa wameeleza kufurahia ujio wa Simba kwenye mechi hiyo wakisema muda mrefu hawajaona timu kubwa mkoani mwao.Wakizungumza kwa nyakati tofauti jijini hapa mashabiki hao walisema kuwa ujio wa Simba utavuta hisia za masabiki mbalimbali kutoka ndani na nje ya jiji.Mmoja wa mashabiki hao, Athuman Hassan alisema wakazi wa Arusha na vitongoji vyake hawajaiona timu kubwa kama Simba kwa takriban miaka saba sasa hivyo hiyo ni fursa adhimu kwao. Imekuwa faraja kwetu kushuhudia tena Simba ikicheza kwenye uwanja huu, tunatarajia tutaona burudani safi siku hiyo, alisema Hassan.Naye Elibarick Siyangi alisema mchezo huo utafanya mzunguko wa fedha kuongezeka Arusha kwani watu wengi watakwenda kuushuhudia.Hii sasa ni changamoto kwa klabu zetu hasa vinazoshiriki ligi daraja pili na ligi daraja la kwanza ziache mazoea na zipambane zicheze Ligi Kuu, alisema.  <topic>: michezo 